# Úradný vestník C 19A/25.

| | ISSN 1725-5236 |
| --- | --- |
| Úradný vestník
  Európskej únie | C 19A |
| | |
| Slovenské vydanie | Informácie a oznámenia | Zväzok 5125. januára 2008 |

ISSN 1725-5236

Úradný vestník

Európskej únie

C 19A

Slovenské vydanie

Informácie a oznámenia

Zväzok 5125. januára 2008

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Úrad pre harmonizáciu vnútorného trhu |
| 2008/C 019A/01 | Výberové konanie na zostavenie zoznamu úspešných uchádzačov na členov odvolacích senátov Úradu pre harmonizáciu vnútorného trhu (ochranné známky a vzory) – VEXT/08/566/AD/BoA | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Úrad pre harmonizáciu vnútorného trhu

2008/C 019A/01

Výberové konanie na zostavenie zoznamu úspešných uchádzačov na členov odvolacích senátov Úradu pre harmonizáciu vnútorného trhu (ochranné známky a vzory) – VEXT/08/566/AD/BoA

1

| SK | |
| --- | --- |

SK

---

V Oznamy

ADMINISTRATÍVNE POSTUPY

Úrad pre harmonizáciu vnútorného trhu

| 25.1.2008 | SK | Úradný vestník Európskej únie | CA 19/1 |
| --- | --- | --- | --- |

25.1.2008

SK

Úradný vestník Európskej únie

CA 19/1

---

VÝBEROVÉ KONANIE NA ZOSTAVENIE ZOZNAMU ÚSPEŠNÝCH UCHÁDZAČOV NA ČLENOV ODVOLACÍCH SENÁTOV ÚRADU PRE HARMONIZÁCIU VNÚTORNÉHO TRHU

(ochranné známky a vzory)

VEXT/08/566/AD/BoA

(2008/C 19 A/01)

1.   INFORMÁCIE O ÚRADE

Úrad pre harmonizáciu vnútorného trhu (ochranné známky a vzory) (ďalej len „úrad“) bol založený nariadením Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, 14.1.1994) (1).

Úrad, ktorý je právnickou osobou a je nezávislý, čo sa týka technických, administratívnych a finančných záležitostí, zodpovedá za správu systému ochranných známok a vzorov Spoločenstva. Ochranné známky a vzory Spoločenstva, ktoré sú zaregistrované na úrade, platia v rámci celej Európskej únie.

Celkový počet prihlášok ochranných známok Spoločenstva, podaných do konca decembra 2006, predstavoval približne 550 000, z toho približne 78 000 bolo podaných v roku 2006. Počas toho istého roka bolo podaných 69 000 prihlášok dizajnov Spoločenstva. Rozpočet úradu na rok 2007 bol približne vo výške 275 miliónov EUR a počet pracovných miest bol približne 650.

Pracovnými jazykmi úradu sú španielčina, nemčina, angličtina, francúzština a taliančina.

Sídlo úradu je Alicante v Španielsku.

2.   ODVOLACIE SENÁTY

Odvolacie senáty sú zodpovedné za rozhodovanie o odvolaniach proti rozhodnutiam prieskumových pracovníkov, námietkových oddelení, oddelení pre správu ochranných známok a vzorov a výmazových oddelení úradu.

Odvolacie senáty prijímajú rozhodnutia prostredníctvom senátov zložených z predsedu a dvoch členov. Dvaja z troch členov musia byť spôsobilí na právne úkony. V osobitných prípadoch prijíma rozhodnutia rozšírený senát, prípadne jeden člen, ktorý musí mať spôsobilosť na právne úkony. V závislosti od operatívnych požiadaviek môžu byť členovia vymenovaní do jedného alebo viacerých odvolacích senátov. Členovia odvolacích senátov sú vo svojom konaní nezávislí. Pri rozhodovaní nie sú viazaní žiadnymi pokynmi.

Odvolací senát pozostáva z jedného prezidenta, troch predsedov a jedenástich členov, ktorým asistujú právnici a administratívni zamestnanci a pomáha registratúra a oddelenie dokumentácie a podpory. V odvolacích senátoch a príslušných oddeleniach pracuje asi 70 osôb.

Senáty dostávajú ročne približne 1 800 odvolaní, z ktorých 65 % je v angličtine, 20 % v nemčine a zvyšok v ostatných jazykoch EÚ.

3.   VOĽNÉ MIESTO

Úrad hľadá uchádzačov na vytvorenie zoznamu rezerv na obsadenie najmenej dvoch pracovných pozícií členov odvolacích senátov (ženy alebo muži).

4.   VYMENOVANIE

Členov odvolacích senátov vymenuje na päťročné obdobie správna rada úradu. Funkčné obdobie možno predĺžiť o ďalších päť rokov, resp. až do dosiahnutia veku odchodu do dôchodku, ak sa tento vek dosiahol počas nového funkčného obdobia.

Predpokladaný nástup do funkcie je v priebehu roka 2009.

5.   PODMIENKY ZAMESTNANIA

Uchádzačovi bude ponúknutá päťročná zmluva na dobu určitú v súlade s článkom 2 písm. a) Podmienok zamestnávania ostatných zamestnancov Európskych spoločenstiev v kategórii administrátorov (AD), v triede 11. Základný mesačný plat pre prvý stupeň tejto platovej triedy je 8 500,81 EUR. K tomu sa na individuálnej báze pripočítajú ďalšie príspevky v závislosti od rodinného stavu a nezaopatrených detí uchádzača. Okrem toho sa poskytujú rôzne príspevky na sťahovanie a cestovanie, ako aj na úrazové, zdravotné a dôchodkové poistenie. Plat podlieha dani Spoločenstva a ďalším zrážkam stanoveným v Podmienkach zamestnávania ostatných zamestnancov Európskych spoločenstiev. Nepodlieha však vnútroštátnemu zdaneniu. Nezaopatrené deti môžu bezplatne navštevovať Európsku školu v Alicante. Úrad vie zabezpečiť sťahovacie služby. Sťahovacia agentúra sa nakontaktuje na kandidáta pred jeho nástupom do funkcie a pomôže mu pri hľadaní trvalého ubytovania. Ďalej mu agentúra poskytne informácie o Alicante, hoteloch a požičovniach áut a množstvo iných užitočných informácií ako napríklad o zabezpečení vyzdvihnutia na letisku.

Na návrh prezidenta odvolacích senátov môže správna rada úradu prehodnotiť platové zaradenie členov odvolacích senátov vymenovaných do funkcie na základe tohto výberového konania a tých, ktorých funkčné obdobie bolo predĺžené v súlade s článkom 131 ods. 2 nariadenia (ES) č. 40/94, a preradiť ich do kategórie AD, triedy 12, na základe ich predchádzajúcich skúseností vo funkcii člena odvolacieho senátu.

Úspešných uchádzačov:

| — | ktorí boli vymenovaní Radou za členov odvolacích senátov v súlade s postupom uvedeným v článku 131 ods. 1 nariadenia (ES) č. 40/94 pred tým, než nadobudlo platnosť zmenené a doplnené nariadenie (ES) č. 422/2004 z 19. februára 2004 (Ú. v. EÚ L 70, 9.3.2004, s. 1), a |
| --- | --- |

—

ktorí boli vymenovaní Radou za členov odvolacích senátov v súlade s postupom uvedeným v článku 131 ods. 1 nariadenia (ES) č. 40/94 pred tým, než nadobudlo platnosť zmenené a doplnené nariadenie (ES) č. 422/2004 z 19. februára 2004 (Ú. v. EÚ L 70, 9.3.2004, s. 1), a

| — | tých, ktorých pôvodná zmluva bola vypracovaná podľa predchádzajúceho znenia Podmienok zamestnávania ostatných zamestnancov Európskych spoločenstiev, a |
| --- | --- |

—

tých, ktorých pôvodná zmluva bola vypracovaná podľa predchádzajúceho znenia Podmienok zamestnávania ostatných zamestnancov Európskych spoločenstiev, a

| — | tých, ktorých funkčné obdobie bolo predĺžené na základe tohto výberového konania, a |
| --- | --- |

—

tých, ktorých funkčné obdobie bolo predĺžené na základe tohto výberového konania, a

| — | tých, ktorých platové zaradenie je v čase predĺženia ich funkčného obdobia vyššie než AD 12, |
| --- | --- |

—

tých, ktorých platové zaradenie je v čase predĺženia ich funkčného obdobia vyššie než AD 12,

môže správna rada úradu na návrh prezidenta odvolacích senátov preradiť do takej platovej triedy (maximálne AD 13) a takého platového stupňa, a to podľa platných Podmienok zamestnávania ostatných zamestnancov ES, že sa základný plat uchádzačov bude čo najviac približovať k úrovni základného platu (2), ktorú mali na konci svojho funkčného obdobia bezprostredne predchádzajúceho aktuálnemu funkčnému obdobiu. Úroveň takto získaného nového základného platu môže byť mierne nad alebo mierne pod úrovňou predchádzajúceho platu.

Pracovný pomer sa ukončí buď k termínu stanovenému v zmluve, alebo na žiadosť príslušného dočasného pracovníka uplynutím trojmesačnej výpovednej lehoty, bez dotknutia ustanovení uvedených v podmienkach zamestnávania.

6.   ZÁKLADNÉ PREDPOKLADY

Uchádzači musia byť občanmi niektorého z členských štátov Európskej únie.

Uchádzači nesmú byť odsúdení ani uznaní vinnými z trestného činu.

V súlade s článkom 131 ods. 2 nariadenia (ES) č. 40/94 o ochrannej známke Spoločenstva, zmeneného a doplneného rozhodnutím Rady (ES) č. 422/2004 z 19. februára 2004, uchádzač musí byť spôsobilý vykonávať zverenú funkciu počas obdobia piatich rokov odo dňa nástupu do funkcie. Funkčné obdobie sa končí posledným dňom mesiaca, v ktorom uchádzač dosiahne vek povinného odchodu do dôchodku v súlade s dôchodkovými predpismi európskej štátnej služby (t. j. 65 rokov).

7.   MINIMÁLNA POŽADOVANÁ KVALIFIKÁCIA, PRACOVNÉ SKÚSENOSTI A JAZYKOVÉ ZNALOSTI

Uchádzači musia byť schopní pracovať vo viacjazyčnom prostredí (v inštitúcii Európskej únie) a dokázať pracovať na veľkom počte prípadov, o ktorých treba rozhodnúť v primeranom časovom rámci a kolegiálnym spôsobom, riadiac sa pri tom cieľmi stanovenými prezidentom odvolacích senátov.

Požadujú sa tieto pracovné skúsenosti a kvalifikácie:

| a) | vzdelanie zodpovedajúce ukončenému vysokoškolskému štúdiu s diplomom, ktoré bežne trvá 4 a viac rokov, alebo vzdelanie zodpovedajúce ukončenému vysokoškolskému štúdiu s diplomom a aspoň ročnej praxi v príslušnom odbore, ak bežné štúdium trvá minimálne tri roky; |
| --- | --- |

a)

vzdelanie zodpovedajúce ukončenému vysokoškolskému štúdiu s diplomom, ktoré bežne trvá 4 a viac rokov, alebo vzdelanie zodpovedajúce ukončenému vysokoškolskému štúdiu s diplomom a aspoň ročnej praxi v príslušnom odbore, ak bežné štúdium trvá minimálne tri roky;

| b) | k termínu podania žiadosti minimálne pätnásťročná primeraná prax v odbore nadobudnutá po získaní vysokoškolského diplomu, prípadne diplomu a praxe uvedených v písmene a), a |
| --- | --- |

b)

k termínu podania žiadosti minimálne pätnásťročná primeraná prax v odbore nadobudnutá po získaní vysokoškolského diplomu, prípadne diplomu a praxe uvedených v písmene a), a

| c) | aspoň päť rokov uvedenej pracovnej praxe musí byť absolvovaných v oblasti duševného vlastníctva, konkrétne v oblasti ochranných známok a vzorov. |
| --- | --- |

c)

aspoň päť rokov uvedenej pracovnej praxe musí byť absolvovaných v oblasti duševného vlastníctva, konkrétne v oblasti ochranných známok a vzorov.

Výborná znalosť jedného z úradných jazykov Európskej únie a dostatočná znalosť ďalšieho úradného jazyka Európskej únie je podmienkou. Jedným z uvedených jazykov musí byť jeden z pracovných jazykov úradu, a to španielčina, nemčina, angličtina, francúzština a taliančina.

8.   ĎALŠIE PREDPOKLADY

Za výhodu sa bude považovať:

| — | vysokoškolské vzdelanie v právnom odbore, |
| --- | --- |

—

vysokoškolské vzdelanie v právnom odbore,

| — | odborné skúsenosti z práce v inom ako v materinskom jazyku, |
| --- | --- |

—

odborné skúsenosti z práce v inom ako v materinskom jazyku,

| — | dôkladná znalosť anglického alebo nemeckého jazyka. |
| --- | --- |

—

dôkladná znalosť anglického alebo nemeckého jazyka.

9.   PODANIE PRIHLÁŠKY

Aby bola žiadosť platná, kandidáti ju musia zaslať na túto adresu:

| Chairman of the Administrative Board |
| --- |
| Office for Harmonization in the Internal Market |
| (Trade Marks and Designs) |
| Avenida de Europa, 4 |
| E-03008 Alicante |
| SPAIN |

Chairman of the Administrative Board

Office for Harmonization in the Internal Market

(Trade Marks and Designs)

Avenida de Europa, 4

E-03008 Alicante

SPAIN

najneskôr do polnoci 14. marca 2008 (ráta sa čas v Alicante, za dátum odoslania sa považuje dátum poštovej pečiatky) a priložiť datovanú a podpísanú žiadosť. Prihlasovací formulár je k dispozícii na internetovej stránke úradu: http://oami.europa.eu.

Je potrebné vyplniť všetky rubriky v prihlasovacom formulári. Neúplná prihláška (napr. s poznámkou „pozri priložený životopis“) nebude zohľadnená.

Prihlášku je potrebné poslať doporučene. Na obálke a akejkoľvek inej korešpondencii musí byť uvedená táto značka: VEXT/08/566/AD/BoA.

Na obálke musí byť uvedená táto poznámka: „Not to be opened by the mail service“ [neotvárať na poštovom oddelení].

10.   VÝBEROVÉ KONANIE

Výberové konanie sa uskutoční pod dohľadom správnej rady.

Prihlášky uchádzačov, ktorí nespĺňajú všetky základné kritériá alebo nemajú minimálnu požadovanú kvalifikáciu a prax, budú zamietnuté.

V neskorších fázach výberového konania sa od uchádzačov bude vyžadovať doklad o tom, že neboli odsúdení ani uznaní vinnými z trestného činu, ako aj dokumenty dokladujúce stanovené základné kritériá, minimálnu kvalifikáciu a požadovanú prax a iné požadované predpoklady, a to:

| 1. | kópia preukazu totožnosti (pas alebo občiansky preukaz); |
| --- | --- |

1.

kópia preukazu totožnosti (pas alebo občiansky preukaz);

| 2. | kópie diplomov a dokladov potvrdzujúcich kvalifikáciu požadovanú v prihláške; |
| --- | --- |

2.

kópie diplomov a dokladov potvrdzujúcich kvalifikáciu požadovanú v prihláške;

| 3. | kópie osvedčení/potvrdení a iných dokumentov dokladujúcich odbornú prax podľa bodu 7 ako doklad tvrdení v prihláške. |
| --- | --- |

3.

kópie osvedčení/potvrdení a iných dokumentov dokladujúcich odbornú prax podľa bodu 7 ako doklad tvrdení v prihláške.

Kvalifikácia a odborná prax, ktorú uchádzači nedoložia dokumentmi, ako sú kópie diplomov alebo potvrdení o zamestnaní, nebudú zohľadnené a môžu viesť k zamietnutiu prihlášky bez ohľadu na štádium výberového konania. Do úvahy sa taktiež neberú odkazy na dokladové materiály z predchádzajúcich prihlášok (alebo z osobných spisov interných uchádzačov).

Na konci výberového konania budú úspešní uchádzači zaradení do zoznamu, ktorý bude obsahovať maximálne štyroch uchádzačov. Zaradenie do zoznamu znamená, že uchádzačom môže byť ponúknutá dočasná pracovná zmluva v závislosti od požiadaviek odvolacích senátov, čo však nemožno zaručiť. Zoznam rezerv bude platný do 31. decembra 2009.

Úrad pre harmonizáciu vnútorného trhu (OHIM) zabezpečí uchádzačom, že ich „... osobné údaje budú spracované v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov. Týka sa to predovšetkým dôvernosti a bezpečnosti takýchto údajov.“ (Ú. v. ES L 8, 12.1.2001.)

OHIM uplatňuje politiku rovnakých príležitostí a prijíma žiadosti bez ohľadu na pohlavie, rasu, farbu pleti, etnický alebo sociálny pôvod, genetické vlastnosti, jazyk, náboženské, politické alebo iné názory, príslušnosť k národnostnej menšine, majetok, pôvod, postihnutie, vek alebo sexuálnu orientáciu.

11.   ĎALŠIE INFORMÁCIE

Ďalšie informácie možno získať na adrese:

| Peter Lawrence |
| --- |
| viceprezident a riaditeľ |
| Oddelenie ľudských zdrojov |
| Úrad pre harmonizáciu vnútorného trhu |
| (ochranné známky a vzory) |
| Avenida de Europa, 4 |
| E-03008 Alicante |
| SPAIN |
| Tel.: (+34) 965 139 147 |
| Fax: (+34) 965 139 952 |
| E-mail: peter.lawrence@oami.europa.eu |

Peter Lawrence

viceprezident a riaditeľ

Oddelenie ľudských zdrojov

Úrad pre harmonizáciu vnútorného trhu

(ochranné známky a vzory)

Avenida de Europa, 4

E-03008 Alicante

SPAIN

Tel.: (+34) 965 139 147

Fax: (+34) 965 139 952

E-mail: peter.lawrence@oami.europa.eu

---

(1)  V znení nariadenia Rady (ES) č. 422/2004 z 19. februára 2004 (Ú. v. EÚ L 70, 9.3.2004, s. 1).

(2)  Plat vypočítaný po konečnom uplatnení multiplikačného faktora.

---